《送高子益应晋帅之辟并忆啸农梦旦 其一》
清代·郑孝胥

今日犹相见，殊胜别后想。执手天茫茫，覆杯人惘惘。

我怀本太孤，赖子时见广。平生言不尽，积意深万丈。

西北云自飞，江汉波已长。盟鸥谁共倚，沈思成独往。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。